Киштимска катастрофа
Киштимска катастрофа је инцидент контаминирања радијацијом који се догодио 29. септембра 1957. у постројењу за прераду нуклеарног горива Мајак у Русији (тадашњи Совјетски Савез). Овај инцидент је означен оценом 6 на Међународној скали за нуклеарне инциденте, што га чини трећим најозбиљнијим нуклеарним инцидентом икада забележеним (после Чернобиљске и Фукушимске катастрофе). Инцидент се догодио у граду Озјорск, затвореном граду изграђеном око фабрике Мајак. Како Озјорск/Мајак (такође познати као Чељабинск-40 и Чељабинск-65) нису били означени на мапама, катастрофа је добила име по Киштиму, најближем познатом граду.